Raġel barrani ta’ 30 sena li jgħix f’San Pawl il-Baħar ġarrab ġrieħi gravi meta  għall-ħabta tad-9.10 ta’ dalghodu ħabat fit-telgħa ta’ Selmun. tvm.com.mt huwa infurmat li r-raġel, allegatament ipprova jaqbeż tliet karozzi li kien hemm quddiemu iżda malli ra vettura ġejja mid-direzzjoni opposta, ġibed għal ġenb tat-triq bil-konsegwenza li baqa’ dieħel  b’impatt qawwi f’arblu tad-dawl. Huwa kien qiegħed isuq mid-direzzjoni ta’ San Pawl il-Baħar lejn il-Mellieħa. Fuq il-post issejħu l-membri tad-Dipartiment tal-Protezzjoni Ċivili biex joħorġu lis-sewwieq mill-karooza. Il-Pulizija kkonfermat ma’ tvm.com.mt li r-raġel sofra ġrieħi gravi iżda mhux fil-periklu tal-mewt